গুৱাহাটীঃ অসম চৰকাৰে ৰাজ্যখনৰ আৰু দুটা অঞ্চলৰ পৰা সশস্ত্ৰ বাহিনী বিশেষ ক্ষমতা আইন চমুকৈ AFSPA প্ৰত্যাহাৰ কৰাৰ কথা চিন্তা-চৰ্চা কৰি আছে, আজি মুখ্য মন্ত্ৰী হিমন্ত বিশ্ব শৰ্মাই এই কথা সদৰী কৰে।
আজি গুৱাহাটীৰ শ্ৰীমন্ত শংকৰদেৱ কলাক্ষেত্ৰত উগ্ৰপন্থা পৰিহাৰ কৰি মূলসুঁতিলৈ প্ৰত্যাৱৰ্তন কৰা ৰাজ্যৰ বিভিন্ন বিদ্ৰোহী সংগঠনৰ সদস্যসকলৰ মাজত ৰাজ্য চৰকাৰে আগবঢ়োৱা আৰ্থিক সাহায্য বিতৰণ অনুষ্ঠানত উপস্থিত থাকি মুখ্য মন্ত্ৰীয়ে এইদৰে কয়।
"তেনে কৰিলে উজনি অসমৰ ৬খন জিলাক বাদ দি সমগ্ৰ অঞ্চল অশান্ত অঞ্চল আইনৰ পৰা মুক্ত হ'ব," তেওঁ লগতে কয়।
ভাষণ প্ৰসংগত তেওঁ বিগত বৰ্ষৰ মে' মাহত ৰাজ্যত নতুন চৰকাৰ গঠন হোৱাৰ পৰা এতিয়ালৈকে মুঠ বিভিন্ন বিদ্ৰোহী সংগঠনৰ ৬,৭৮০ গৰাকী কেডাৰে আত্মসমৰ্পন কৰা বুলি জানিবলৈ দিয়ে।
Search for:
